Video: PE-vrou brand los op rowers | Maroela Media
'n 39-jarige vrou van Port Elizabeth in die Oos-Kaap het met haar vuurwapen op rowers losgebrand nadat sy hulle in die vroeë oggendure in die gang van haar huis betrap het.
Ao. Alwin Labans, polisiewoordvoerder, het aan Maroela Media gesê die vrou het Dinsdag rondom 02:30 in haar huis in Pari Park wakker geskrik nadat sy geluide in die huis gehoor het. Sy het uit haar kamer gekom en twee inbrekers in die gang sien staan.
"Sy het vir hulle gesê om stil te staan, maar hulle het na haar toe geloop. Sy het toe twee skote met 'n vuurwapen afgevuur," het Labans gesê. Die rowers het op die vlug geslaan. Die skote het in 'n muur en venster vasgeslaan en niemand is beseer nie. Die vrou se beursie met haar bankkaarte en kontant is gesteel.
Kringtelevisiebeeldmateriaal wys egter dat daar drie verdagtes in die huis was. Die vrou se vriend het die beeldmateriaal op YouTube gelaai. In die video kan gesien word hoe die vriend wakker skrik van die skote wat afgevuur word. Hy spring dadelik regop ook met 'n vuurwapen in sy hand, omdat hy glo daarmee slaap ter wille van veiligheid. Die vrou bly by die trap staan met haar vuurwapen op die deur gerig, terwyl die man die paniekknoppie druk en die polisie ontbied.
Volgens Labans word 'n saak van huisroof ondersoek. Niemand is nog in hegtenis geneem nie.
Kyk die beeldmateriaal van die rooftog hier:
WELL DONE IT!!!!
Gelukkig het hul vuurwapens gehad. Sal al hoe meer plaasvind. Ons sluit alle binnedeure. Dis ook n revolver wat gebruik is en nie n pistool nie. Groot verskil tussen hulle.
Mooi so. Dit sal al hoe meer plaasvind. Sluit binnedeure om verassings te voorkom. Dit was n revolver en nie n pistool wat sy gebruik het.
Mooi so!! Give that women a bells!!!
Wel gedaan aan die vrou! Kan nie glo hulle is so voorbarig nie… Dis eintlik scary,… Hoop baie van hulle soort sien hierdie tipe video en sien dat mense meer voorbereid is op ongenooide gaste soos die….